2003/394/EY: Komission päätös, tehty 23 päivänä toukokuuta 2003, päätöksen 2002/677/EY muuttamisesta zoonoottisen salmonellan valvontaohjelmien osalta (ETA:n kannalta merkityksellinen teksti) (tiedoksiannettu numerolla K(2003) 1640)



Virallinen lehti nro L 136 , 04/06/2003 s. 0008 - 0013



Komission päätös, tehty 23 päivänä toukokuuta 2003, päätöksen 2002/677/EY muuttamisesta zoonoottisen salmonellan valvontaohjelmien osalta (tiedoksiannettu numerolla K(2003) 1640) (ETA:n kannalta merkityksellinen teksti) (2003/394/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) n:o 806/2003(2), ja erityisesti sen 24 artiklan 11 kohdan, sekä katsoo seuraavaa: (1) Yhteisön osarahoittamista eläintautien hävittämis- ja valvontaohjelmista laadittavia raportteja koskevista vakiovaatimuksista ja päätöksen 2000/322/EY kumoamisesta 22 päivänä elokuuta 2002 tehty komission päätös 2002/677/EY(3) ei kata yhteisön osarahoittamia zoonoottisen salmonellan valvontaohjelmia. (2) Päätöksessä 90/424/ETY säädetään, että kun zoonoosien valvontaa koskevat yhteisön säännöt on otettu käyttöön, jäsenvaltiot voivat hakea rahoitustukea yhteisöltä osana komission hyväksymiä kansallisia suunnitelmia. (3) Yhteisön säännöistä zoonoottisen salmonellan valvomiseksi siipikarjassa säädetään tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetussa neuvoston direktiivissä 92/117/ETY(4), sellaisena kuin se on viimeksi muutettuna asetuksella (EY) n:o 806/2003. Kyseisen direktiivin antamisen jälkeen komissio on hyväksynyt monia jäsenvaltioiden esittämiä kansallisia salmonellanvalvontaohjelmia. Yhteisön osarahoitusta on myönnetty joillekin näistä hyväksytyistä kansallisista valvontasuunnitelmista. (4) On tärkeää, että käytössä on raportointijärjestelmä, jolla voidaan arvioida yhteisön osarahoittamien kansallisten salmonellanvalvontaohjelmien täytäntöönpanolla saavutettua edistystä. Nämä raportointijärjestelmät on aiheellista yhdenmukaistaa, jotta voidaan kerätä merkityksellistä ja vertailukelpoista tietoa. (5) Raportointijärjestelmän on perustuttava päätöksessä 2002/677/EY annettuihin vaatimuksiin. Zoonoottista salmonellaa koskevan raportoinnin osalta on kuitenkin tarpeen säätää tietyistä erityisvaatimuksista. (6) Päätöstä 2002/677/EY olisi näin ollen muutettava vastaavasti. (7) Tässä päätöksessä annetut toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2002/677/EY seuraavasti: 1) Lisätään 4 artiklan 2 kohtaan alakohta seuraavasti: "Väliraporteissa on oltava zoonoottisen salmonellan osalta ainakin liitteen Va mukaiset tiedot." 2) Lisätään 5 artiklan 2 kohtaan alakohta seuraavasti: "Loppuraporteissa on oltava zoonoottisen salmonellan osalta ainakin liitteiden Va, VI ja VII mukaiset tiedot." 3) Korvataan liite I tämän päätöksen liitteellä I. 4) Korvataan liitteet VI ja VII tämän päätöksen liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä toukokuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) EYVL L 229, 27.8.2002, s. 24. (4) EYVL L 62, 15.3.1993, s. 38. LIITE I "LIITE I >PIC FILE= "L_2003136FI.001003.TIF"> LIITE II "LIITE V a >PIC FILE= "L_2003136FI.001103.TIF"> LIITE VI >PIC FILE= "L_2003136FI.001202.TIF"> LIITE VII >PIC FILE= "L_2003136FI.001302.TIF">